**Termeni de referință**

pentru realizarea concursului de selectare a unei companii ce va presta servicii de cazare, alimentare și locație pentru sesiunile de instruire în cadrul proiectului „Organizațiile societății civile acționează pentru servicii sociale mai bune”

|  |  |
| --- | --- |
| **Organizare:** | Asociația Obștească “Institutum Virtutes Civilis” |
| **Sectorul:** | Non-guvernamental |
| **Locație:** | Republica Moldova |
| **Perioada de implementare:** | mai 2022 – iulie 2022 |
| **Termen limită de aplicare:** | 10/04/2022 18:00  |

**Context**

**AO “Institutum Virtutes Civilis”** anunță concurs pentru selectarea unui prestator de servicii de cazare, alimentare și locație pentru 2 evenimente de instruire a câte 2 zile fiecare, care se vor realiza în perioada mai-iulie 2022.

Activitățile de instruire sunt realizate în cadrul proiectului „Organizațiile societății civile acționează pentru servicii sociale mai bune”, finanțat de Uniunea Europeană, co-finanțat și implementat de Fundația Soros-Moldova (FSM) în parteneriat cu Asociația „Institutum Virtutes Civilis” (IVC) și Asociația Keystone Moldova (KM). Fiecare eveniment de instruire va dura câte 2 zile fiecare, la care vor participa aproximativ 25 persoane/per eveniment.

**Obiectivul achiziției**:

Selectarea unui prestator de servicii, care să ofere de servicii de alimentare, cazare și săli de instruire în perioada anunțată în termenii de referință.

**Servicii solicitate:**

|  |  |  |  |  |  |
| --- | --- | --- | --- | --- | --- |
| **Nr.** | **Poziția** | **Unitate de măsură** | **Cantitate** | **Preț unitate fara TVA (în MDL)** | **Total fără TVA (în MDL)** |
| **1** | Sală de instruire cu capacitatea de cel puțin 30 persoane (cu respectarea distanței sociale), cu echipament de proiectare și flipchart pentru 4 zile. | O sală / per zi | 4 |  |  |
| **2** | Sală de instruire cu capacitatea de cel puțin 15 persoane (cu respectarea distanței sociale), cu echipament de proiectare și flipchart. | O sală / per zi | 4 |  |  |
| **3** | Cazare cu mic dejun inclus (cameră pentru 2 persoane, paturi separate) | Cameră dublă/per noapte | 32 camere duble |  |  |
| **4** | Pauză de cafea | Per persoană | 240 |  |  |
| **5** | Prânz | Per persoană | 120 |  |  |
| **6** | Cină | Per persoană | 120 |  |  |
| **7** | Apă plată in sala de instruire | Per sticlă 0.5 l | 120 |  |  |
| **8** | Set pentru traducere format din: cabină pentru traducător, microfone și echipament pentru traducere pentru 30 persoane. | Set / per zi  | 4 |  |  |
|  | **Total** |  |

**Condiții de eligibilitate:**

* Persoană juridică înregistrată în Republica Moldova;
* Experiență în domeniul organizării evenimentelor de cel puțin 3 ani;
* Reputație ireproșabilă;
* Disponibilitatea infrastructurii de cazare, alimentare si săli de instruire la capacitatea solicitată în acești termini de referință.

**Cerințe pentru aplicare la concurs:**

Persoanele juridice interesate vor depune dosarul pentru concurs, cu următoarele documente:

* Copia certificatului de înregistrare;
* Autorizația de prestare a serviciilor solicitate;
* Scrisoarea confirmare a disponibilității infrastructurii necesare pentru prestarea serviciilor de cazare, alimentare și săli de instruire ;
* Oferta financiară, întocmită conform modelului din termenii de referință, cu enumerarea măsurilor de prevenire a răspândirii COVID întreprinse de prestator în prestarea serviciilor de cazare și alimentare. Oferta financiară va fi semnată și ștampilată și va fi valabilă cel puțin 30 de zile de la data prezentării ofertei;
* Meniul propus separat pentru pauza de cafea, prânz și cină (semnat și ștampilat).

**Notă:** *Toate tarifele vor fi indicate la cota TVA 0.*

**Criteriile de evaluare a ofertelor:**

* Disponibilitatea spațiului pentru organizarea instruirilor;
* Oferta de preț (unde se va ține cont de raportul preț–calitate).

**Procedura de aplicare:**

Termenul limită de depunere a ofertelor este **10 aprilie 2022, ora 18:00**. Ofertele vor fi transmise la adresa de e-mail: servicii.sociale.ivc@gmail.com, cu titlul mesajului **„Concurs servicii de cazare, alimentare”**. Pentru întrebări sau precizări, ne puteți contacta la emailul indicat mai sus.